b'\n_START_ARTICLE_\nIvica Mlivon\xc4\x8di\xc4\x87\n_START_PARAGRAPH_\nIvica Mlivon\xc4\x8di\xc4\x87 (Vare\xc5\xa1, 1931. \xe2\x80\x93 1. travnja 2013.) je hrvatski novinar, publicist i istra\xc5\xbeiva\xc4\x8d Hrvatskog obrambeno-oslobodila\xc4\x8dkog rata, hrvatsko-bo\xc5\xa1nja\xc4\x8dkog sukoba te djelovanju Al Quaide u ratu u BiH. Rodom je iz Vare\xc5\xa1a. Kriti\xc4\x8dar je Ha\xc5\xa1kog suda sa stavom da takav sud ne mo\xc5\xbee biti neutralan jer ga financira Saudijska Arabija. Tako\xc4\x91er je \xc5\xbeestoki kriti\xc4\x8dar liberalnih medija i udruga koje se bave istragom hrvatskih zlo\xc4\x8dina nad Bo\xc5\xa1njacima i Srbima. Bio je svjedok obrane Tihomiru Bla\xc5\xa1ki\xc4\x87u osu\xc4\x91enom za zlo\xc4\x8dine nad Bo\xc5\xa1njacima u Sredi\xc5\xa1njoj Bosni._NEWLINE_Hrvatskoj je javnosti poznat po knjizi Zlo\xc4\x8din s pe\xc4\x8datom koja pokazuje rezultate njegovih istra\xc5\xbeivanja rata u BiH, s naglaskom na onaj dio koji se bavio zlo\xc4\x8dinima postrojb\xc3\xa2 Armije BiH nad Hrvatima._NEWLINE_Jedan je od autora koji je argumentirao za\xc5\xa1to je pogrje\xc5\xa1an, neoprezan, odnosno \xc4\x8dak zlonamjeran naziv Dalmatina za hrvatsku autocestu A1._NEWLINE_Pisao je za Slobodnu Dalmaciju, Hrvatska obzorja i ure\xc4\x91ivao je list BH Danas._NEWLINE_Sudionik je hrvatskih \xc5\xbertvoslovnih kongresa.'